गांव में कच्ची शराब पीकर दो पक्ष आपस में भिड़ गए। कहासुनी के बाद गाली-गलौज हुई। मामला गरमा जाने पर पथराव भी शुरू हो गया। दोनों पक्षों में पथराव होने के कारण गांव में अफरातफरी मच गई। गांव के बाहर किसी व्यक्ति ने फायर भी किया। सूचना पर पहुंची पुलिस ने एक व्यक्ति को हिरासत में ले लिया। बताते हैं कि दबाव के कारण उसको छोड़ना पड़ा। एसओ देवेश शर्मा ने किसी भी तरह के दबाव को नकारते हुए बताया कि प्रकरण की जांच कर दोषियों पर कार्रवाई की जाएगी।